cyanic-selkie/wikianc huggingface dataset:
Sārnaten suoasuinpaikka
Tutkimushistoria
Muinaisjäännökset havaitsi koulumestari Jānis Drēbe suonkuivatuksen aikana vuosina 1937 ja 1938. Šturms tutki aluetta vuosina 1938–1940 ja ehti tutkia 27 löydetystä kohteesta vain kahdeksan ennen toisen maailmansodan syttymistä. Šturms pakeni sotaa Saksaan, jossa hän työskenteli Hampurin lähellä Pinnebergissä ja myöhemmin Bonnissa. Hän julkaisi Bonnissa osan tutkimuksistaan. Tähän aikaan Sārnaten asuinpaikkojen uskottiin kuuluvan pronssikauteen.
Verkonkohoja
Sārnaten asuinpaikalta löydettiin 23 tuohirullaa, jotka valmistettiin leikkaamalla tuohesta suorakulmainen pala, joka kuivuessaan käpertyi itsekseen rullalle. Tuohi ei vety helposti ja käy pienestä kellukkeesta, johon on helppo pujottaa naru. Tapa on tunnettu lähiseutujen neoliittisilla asuinpaikoilla, ja esimerkkejä niiden käytöstä on Latvian lähimenneisyydessä.
Melat ja veneet
Meloja löydettiin ehjänä tai rikkinäisinä 36. Ne oli useimmin tehty saarnesta, mutta myös javalasta, lepästä ja vaahterasta. Melojen lavat muotoiltiin liekin muotoisiksi. Melan kärki oli pitkä ja terävä, ja lapa laajeni varren puolella. Malli sopii hyvin ruohikossa melomiseen, kun vettä on yli metrin. Melan kärkeä voi käyttää ruuhen lykkimiseen matalassa vedessä.
Elämästä Sārnaten ympäristössä
Edellä esitettyjen kalalajien lisäksi oli saaliiksi saatu muun muassa alkuhärkä, mäyrä, karhu, hirvi, euroopanmajava, saksanhirvi, metsäkauris, villisika, villihevonen ja lammas tai villivuohi. Vaativampaa riistaa edustivat grönlanninhylje ja norppa ja epävarma tunnistus harmaahylkeestä. Näitä luita tavattiin pois heitettyinä, tarvekalujen raaka-aineina ja koruissa.
Elias Niemelä
Niemelän vanhemmat olivat luotsi Matti Henrikinpoika Niemelä ja Liisa Juhanantytär Reinikkala. Oman kertomansa mukaan Niemelä ei käynyt päivääkään koulua mutta hän oppi kuitenkin jossain luku- ja kirjoitustaidon. Hän lähti merille luultavasti jo 15-vuotiaana 1862 ja kävi muun muassa Välimerellä saakka. Hän kirjoitti 1870-luvulla kaksi runokäsikirjoitusta joille ei kuitenkaan löytynyt julkaisijaa. 1900-luvun alussa Eliaksen runoja ja suorasanaista tekstiä julkaistiin lähiseudun sanomalehdissä (Haminan Sanomat, Säkkijärven Sanomat, Koitar). Kirjoitusten aiheet liittyivät yleensä merimieselämään, uskontoon ja Virolahden paikallishistoriaan muun muassa kansantaruihin.
Edison Denisov
Elämä ja ura
Denisov syntyi Tomskissa, Siperiassa. Hänen isänsä oli sähköinsinööri ja antoi pojalleen etunimen keksijä Thomas Edisonin mukaan. Nimi muodostaa myös anagrammin hänen sukunimestään (v-kirjainta lukuun ottamatta). Hänen äitinsä oli lääkäri. Edison oli jo varhain kiinnostunut matematiikasta, musiikista ja maalaustaiteista. Denisovin isä kuoli 1940 Edisonin ollessa 11-vuotias. Hän joutui varhain huolehtimaan sekä isoäidistään sekä kahdesta nuoremmasta sisarestaan, mitä hän piti myöhemmin ”hyvänä koulutuksena elämää varten”.
Kanariantraakkipuu
Kanariantraakkipuu (Dracaena draco) on subtrooppinen traakkipuulaji, jonka luonnollinen kasvualue on Kanariansaaret, Kap Verde, Madeira ja paikallisesti Länsi-Marokko. Lisäksi sitä on istutettu Azoreille. Kanariantraakkipuu ja kanarianpeippo ovat Teneriffan kansallistunnuksia.
Kanariantraakkipuulle kasvaa luontaisesti yksi- tai monihaaraisena 12-metriseksi, mutta vain harvoin sitä suuremmaksi. Puun latvus muodostuu sateenvarjomaisen tiiviistä kimpusta paksuja lehtiä. Puu kasvaa hitaasti, ja se tarvitsee noin kymmenen vuotta kasvaakseen metrin korkuiseksi. Nuorilla puilla on ainoastaan yksi runko. Haaroittuminen alkaa vasta, kun puu kukkii ensimmäisen kerran, jolloin se alkaa kasvattaa tyvestä kukan molemmilta puolilta uusia runkoja. Yksisirkkaisena kanariantraakkipuu ei tee vuosirenkaita, joten ainoa tapa mitata sen ikä on laskea haaroittumiset. Samalla pitää muistaa, että laji ei kuki joka vuosi. Joidenkin yksilöiden arvellaan olevan 650 vuotta vanhoja. Vanhin puuvanhus kasvaa Icod de los Vinosissa Luoteis-Teneriffalla.
Toshitsugu Takamatsu
Toshitsugu Takamatsu (10. maaliskuuta 1889 – 2. huhtikuuta 1972) oli japanilainen kamppailutaitojen opettaja. Hänen tunnetuin oppilaansa on Bujinkan budō taijutsun perustaja Masaaki Hatsumi.
Naasianjoki
Historiaa
Joen nimen etymologia johdetaan suomalais-karjalaisesta sanasta nasia, jolla arvellaan tarkoitetun ”myrkkymarjoja” (Волчьи ягоды ). Niitä on kasvanut alueella paljon. Joen varrella on sijainnut Markkovan seurakuntaan kuuluneita inkerinsuomalaisia kyliä. Nykyään suurin asutuskeskus on Priladožskin taajama. Naasian taajama sijaitsee idempänä Lavajoen varrella.
Alueella olevista soista on nostettu runsaasti turvetta ja turvesoiden kuivatusoja on aina johdettu Naasianjokeen.
Arto Lehtiö
Arto Olavi Lehtiö (28. joulukuuta 1938 Tampere – 15. kesäkuuta 2023 Tampere) oli suomalainen jääkiekkovaikuttaja ja jalkapalloilija. Hän on Suomen Jääkiekkoleijona numero 126.
Carlos Bilardo
Ura valmentajana
Maajoukkueen jälkeen hän valmensi Espanjassa Sevilla FC:ta sekä Argentiinassa Boca Juniorsia saavuttamatta kuitenkaan suurempia meriittejä. Bilardo toimi hetken Libyan jalkapallomaajoukkueen valmentajana kunnes palasi Estudiantesiin kaudeksi 2003–04. Estudiantesissa hän aiheutti kohun juomalla ottelun aikana samppanjapullosta. Bilardo väitti, että pullo sisälsi Gatorade-urheilujuomaa.
Marraskuussa 2008 uutisoitiin, että Bilardo siirtyy Argentiinan jalkapallomaajoukkueen manageriksi osana Diego Maradonan uutta valmennusryhmää.
Petra Thorén
Petra Maria Thorén (s. 8. elokuuta 1969) on entinen suomalainen tennispelaaja. Hän oli parhaimmillaan WTA:n maailmanlistalla sijalla 73 vuonna 1992, mikä on suomalaisnaisten kolmanneksi paras saavutus. Tenniksen Suomen mestaruuden Thorén voitti kahdeksan kertaa (1987­–1990 ja 1993–1996). Thorénin seura oli Helsingin Lawn-Tennis Klubi (HLK). Petra Thorén kuului Suomen Fed Cup -joukkueeseen vuosina 1986–1996, lukuun ottamatta vuotta 1987.
Nimikirjoitus
thumb|upright|Tennislegenda [[Björn Borg kirjoittamassa nimikirjoitustaan tennispalloon.]] Nimikirjoitus on henkilön nimi hänen itsensä kirjoittamana. Nimikirjoitusta voidaan käyttää esimerkiksi allekirjoituksena eli jonkin dokumentin vahvistuksena. Taiteilijan nimikirjoitus teoksessaan on signeeraus.
Batyskafi
thumb|Triesten rakennepiirros. Batyskafi ( (syvyys) ja skaphos (alus)) on Auguste Piccardin kehittämä itsenäisesti sukeltava, moottoroitu syvänmeren sukellusalus.
Rakenne
thumb|Animaatio batyskafin toiminnasta. Suurikokoinen kelluketankki on täytetty bensiinillä, joka on helposti saatavilla oleva paineenkestävä kellutusneste. Bensiinin paineenkestävyyden ansiosta kelluketankki on rakenteeltaan kevyt, veden paineen kohdistuessa bensiiniin. Kelluvuutta on helppo säätää päästämällä säätötankkeihin bensiiniä raskaampaa vettä. Sen miehistötilana on kelluketankin alle kiinnitetty batysfääri. Sukellettaessa batyskafin ilmasäiliöihin päästetään vettä, mutta suuret sukellussyvyydet estävät paineilman käytön sukellusveneitten tapaan sukelluksista nousemiseksi. Tämän vuoksi batyskafi on varustettu painolastina toimivilla rautahaulisäiliöillä, joista lasketaan pois nousuun vaadittava määrä hauleja. Tätä säädellään sähkömagneeteilla, jotka sähkövian sattuessa lakkaavat toimimasta ja alus nousee automaattisesti pintaan painolastin valuessa painovoiman vaikutuksesta ulos säiliöistä. Aluksen työntömoottoreina on akkukäyttöiset sähkömoottorit.
Patriarkaalinen siunaus
Patriarkaalinen siunaus on Myöhempien aikojen pyhien liikkeessä patriarkan eli evankelistan lausuma erityinen ja ainutkertainen siunaus, jossa Jumalan katsotaan kertovan siunattavalle hänen elämäänsä koskevan Jumalan tahdon. Patriarkaalista siunausta pidetään suuressa arvossa, ja sen katsotaan olevan Jumalan henkilökohtainen ilmoitus siunattavalle. Samalla se lausuu profeetallisia sanoja siunattavasta. Patriarkaalinen siunaus on siis eräänlainen "profeetallinen tiekartta".
PXR 5
Albumin nauhoitushistoria
Yhtye eli levyn julkaisun aikoihin kesällä 1979 Hawklords-vaiheen ja Hawkwindin uuden tulemisen välivaihetta ja albumi koostuu vuosina 1977–1978 tehdyistä studio- ja livenauhoituksista. Albumi koostettiin alun perin vuonna 1978, mutta julkaistiin vasta vuotta myöhemmin Hawklords-projektin vuoksi. Lisäksi albumin pääosin nauhoittanut kokoonpano oli hajonnut kevään 1978 Yhdysvaltain kiertueen jälkeen. Albumi oli Hawkwindin viimeinen Charisma-yhtiölle. Kannessa oleva teksti "This is the last but one" viittaa siihen, että albumin nauhoitettiin ennen edellistä 25 Years On-albumia.
Syyrian sisällissota
23px Tahrir al-Sham Türkistanin islamistinen puolue {{Collapsible list }} {{Collapsible list
Venäjän suora osallistuminen sotaan alkaa
22.9.2014 USA:n johtama liittouma oli aloittanut Syyriassa ilmaiskut Isisin asemiin. Vuotta myöhemmin, 30.9.2015, Venäjäkin aloitti pommitukset. Valtaosa iskuista kohdistui lännen tukemien kapinallisten alueille. Viikon kuluttua, 7.10.2015, Syyrian armeijan maajoukot liittyivät hyökkäykseen. Eteneminen oli hidasta, sillä Assadin armeija oli heikentynyt. Oppositiolla oli paljon aseita, "kun taas Assadin hallinto hallitsi vain 10% alueesta". Vaikka muutaman kuukauden hyökkäys lisäsi Assadin aluetta vain 2%, opposition eteneminen hyytyi ja Assadin joukkojen taistelumoraali kasvoi.
10.9.2016 solmittu viikon tulitauko alkoi BBC:n mukaan lupaavasti: ensimmäisenä päivänä pommituksia oli vain Hamassa ja Damaskoksen lähellä. Seuraavina päivänä kirjattiin lisää rikkomuksia; Helsingin Sanomat kuitenkin otsikoi: "Syyrian tulitauko pitänyt pääosin hyvin". Tulitauon jälkeen palattiin sotahommiin: Aleppon lähellä ammuttiin 12 YK:n avustustyöntekijää ja USA:n ilmaisku osui "vahingossa" Syyrian armeijan ryhmään, jolloin vähintään 62 sotilasta kuoli. Chatham House arvioi tammikuussa 2017, että Syyrian tulitaukoja on käytetty pääasiassa joukkojen ryhmittelyyn ja poliittiseen valtapeliin.
Isis alakynnessä
Kurdit ja islamilaiskapinalliset hyökkäsivät marraskuussa 2016 kohti Raqqaa. Yhdysvallat iski 6. huhtikuuta 2017 kymmenin risteilyohjuksin Syyrian lentotukikohtaan, koska sen mukaan maan armeija oli tehnyt Idlibin alueella kaasuiskun. . Kurdijoukot voittivat Raqqan taistelun. Isisille jäi vain pienehköjä taskuja Syyriaan. Keväällä 2018 länsivallat iskivät Syyriaan uuden kaasuiskun takia. Näihin aikoihin Syyrian hallitus valtasi Damaskoksen kapinallisalueet. Syyrian armeija näytti pyrkivän valtaamaan erillisiä kapinallisalueita yksi toisensa jälkeen.
Syyrian armeija valtasi kesällä 2017 mm. Venäjän tuella alaa Isisiltä. Yhdysvaltain tukema kurdi-arabirintama SDF saarsi Raqqan. Yhdysvallat veti tukensa kapinallisilta. Hallituksen joukot hyökkäsivät menestyksellä helmi-maaliskuussa 2018 Damaskoksen Ghoutassa. Yli 800 siviiliä kuoli. Rajut hyökkäykset kukistivat pääkaupungin aiemmin sitkeät kapinaenklaavit yhden toisensa jälkeen. Armeija valtasi Douman motin huhtikuussa. Venäjän ja Iranin tukema Syyrian armeija voitti Jarmukin motin 21. toukokuuta mennessä. Näin koko Damaskos oli kuuteen vuoteen ensi kertaa taas hallituksen valvonnassa. Hallituksen joukot valtasivat heinäkuun puolivälin jälkeen koko Daraan alueen. Syyskuussa oli määrä hyökätä Idlibiin.
Taisteluja pohjoisessa
Syyrian sisällissodan viimeisenä polttopisteenä pidetyn Idlibin maakunnan taistelut kiihtyivät joulukuusta 2019 lähtien, jolloin Venäjän ja Iranin tukemat Syyrian hallinnon joukot alkoivat moukaroida kapinallisten asemia ja siviilikohteita. Taistelut ajoivat YK:n mukaan jopa miljoona ihmistä kodeistaan. Hallitus pommitti surutta myös siviilikohteita. Tavoite oli jihadistiryhmien murtaminen. Turkki tuki Idlibin alueen jihadisteja. Syyrian joukot valtasivat vuoden 2020 alussa Turkin ja Venäjän valvoman puskurivyöhykkeen. Hallitus valtasi takaisin maan historiallisena elämänlankana tunnetun M5-moottoritien. Pääkaupunki Damaskoksesta maan toiseksi suurimpaan kaupunkiin Aleppoon kulkeva tie on erittäin keskeinen strateginen kauppaväylä, josta osa oli vuodesta 2012 lähtien ollut eri kapinallisryhmien hallussa. Kapinallisryhmät eivät lupauksista huolimatta olleet sallineet moottoritien käyttöä, vaikka asiasta oli yritetty sopia Turkin ja Venäjän neuvotteluissa 2018. Turkin tukemat kapinalliset valtasivat pian kuitenkin M5-tien varrella sijaitsevan Saraqebin kaupungin takaisin syyrialaisjoukoilta vain viisi päivää sen jälkeen, kun se oli avattu siviililiikenteelle. Saraqeb on myös tärkeä liikenteen solmukohta, sillä siellä M5-moottoritiehen yhtyy lännestä tuleva M4-moottoritie.
Syyrian sisällissota ja ulkomaat
Länsimaat alkoivat tehdä maassa Isisin vastaisia ilmaiskuja syyskuussa 2014. Nämä eivät pysäyttäneet Isisin etenemistä. Yhdysvaltain keskustiedustelupalvelu koulutti kapinallistaistelijoita vuodesta 2013 lähtien, mutta pahoin epäonnistunut ja kallis ohjelma hylättiin lokakuussa 2015. Maa jatkoi silti kapinallisten tukemista ase- ja muulla avulla. Yhdysvallat sanoi 30. lokakuuta 2015 lähettävänsä jonkin verran erikoisjoukkoja auttamaan kapinallisia taistelemaan Isisiä vastaan.
Yhdysvallat ja Venäjä neuvottelivat syyskuun 2016 alussa pyrkien sopimaan Isisin vastaisesta taistelusta ja humanitaarisesta avusta. Tulitauko romahti noin viikon kuluessa.
Rauhanvälitysyritykset
Pyrkimykset saavuttaa rauha Syyriassa eivät toistaiseksi ole johtaneet tulokseen. Rauhaa ovat yrittäneet luoda mm. Arabiliitto sekä YK ja monet muut ulkomaat. Syyriassa on myös saatu aikaan monia aselepoja (usein ulkomaiden neuvottelujen myötä).
Kulttuurivaikutus
Edellä mainitut Gerda Henkel -säätiö ja pariisilainen yhdistys vaativat raportissaan tutkintaa entisen puolustusministerin Mustafa Tlassin 405 antiikkilaatikon siirrosta, kun hän lähti Dubaihin vuonna 2011. Laatikoissa epäillään olleen tuhansia ryöstettyjä esineitä. Raportin mukaan Syyrian museot ovat saaneet pahempia pitkäaikaisia vaurioita kuin Irakin museot, jotka kokivat kovia Yhdysvaltain johtamassa vuoden 2003 hyökkäyksessä ja myöhemmin ISISin valtakaudella. Esim. Palmyran museosta varastettiin 3450 esinettä ja Idlibistä vietiin 5844 esinettä.
Mislav Blagus
Mislav Blagus (s. 10. kesäkuuta 1991 Zagreb, Kroatian tasavalta, Jugoslavian sosialistinen liittotasavalta) on kroatialainen jääkiekkoilija, joka pelaa Slovenian pääsarjaa kroatialaisjoukkue KHL Zagrebissa. Hän on pelipaikaltaan keskushyökkääjä.
Muuta
Blagusin isoveli Sinisa on entinen jääkiekkomaalivahti.
Markku Koski (toimittaja)
thumb|200px|Markku Koski Jyväskylän kirjamessuilla 2010. Markku Koski (s. 22. marraskuuta 1945 Lahti) on suomalainen toimittaja ja kirjailija. Hän on yhteiskuntatieteiden tohtori, freelance-toimittaja ja Lahden ammattikorkeakoulun Muotoiluinstituutin tuntiopettaja sekä Filmihullu-lehden toimituksen jäsen. Hän on kirjoittanut esseitä ja artikkeleita muun muassa Parnassoon, Etelä-Suomen Sanomiin, Helsingin Sanomiin, Uuteen Suomeen, Journalistiin ja Pakkaus-lehteen. Hän on myös toiminut City- ja Apu-lehtien kolumnistina. Koski asuu Lahdessa. Hänelle myönnettiin taiteilijaeläke vuonna 2018.
Henrik Hildén
Hildénin vanhemmat olivat kauppias Henrik Johan Hildén ja Olga Alexandra Jansson. Hän pääsi ylioppilaaksi 1901 ja valmistui filosofian kandidaatiksi 1906 sekä lisensiaatiksi ja tohtoriksi 1921. Hildén toimi Helsingin yliopiston dosenttina 1926 ja oli näyttämötaiteen asiantuntijalautakunnan jäsenenä 1927–1932.
Beau Weaver
Beauregard Rodriquez Weaver (s. Oklahoma) on yhdysvaltalainen ääninäyttelijä, joka oli muun muassa Teräsmiehen äänenä hahmon 1980-luvun nimikko animaatiosarjassa.
Eye in the Sky (albumi)
Kappalemateriaali
Äänityksistä jäi yli ”Any Other Day” -niminen kappale. Tyylillisesti kappale muistuttaa The Alan Parsons Projectin 1980-luvun soft rock -hittejä. Demoversio julkaistiin lopulta Eye in the Skyn vuoden 2007 uusintapainoksella. Woolfson teki siitä version myös vuonna 2009 julkaistulle The Alan Parsons Project That Never Was -albumilleen.
Pikku Hukka
Pikku Hukka on Aku Ankka -sarjakuvajulkaisuissa esiintyvä susihahmo. Hän on Sepe Suden poika. Hän esiintyy nykyisin varsinkin Aku Ankka -ekstran sivuilla.
Historia
Pikku Hukan ensiesiintyminen sarjakuvassa tapahtui tammikuussa 1945 Walt Disney's Comics and Stories -lehden numerossa 52. Animaatiossa hahmon malli oli nähty jo aiemmin, kun vuonna 1936 julkaistussa lyhytanimaatiossa Three Little Wolves Sepellä oli kolme ilkeää poikaa. Elokuvan pohjalta Al Taliaferron tekemä sarjakuvaversio julkaistiin pian sen jälkeen jatkosarjana yhdysvaltalaisten sanomalehtien sunnuntainumeroissa ja nähtiin myös Suomessa Seura-lehdessä. Toisen maailmansodan loppuvaiheessa käsikirjoittaja-piirtäjä Chase Craig sai idean jatkaa susiperheestä kertovaa sarjakuvaa, mutta Carl Barksin ehdotuksesta kolme ilkeää sudenpentua muutettiin yhdeksi kiltiksi, jotta hahmo toimisi vastavoimana isälleen ja koska sarjakuviin ei haluttu muita kolmosia Tupun, Hupun ja Lupun lisäksi. Koko nimi Pikku paha hukka (Li'l Bad Wolf) oli jo heti aluksi harhaanjohtava, kun mallikelpoista ei voi kutsua pahaksi, ja siksi suomenkielisen Aku Ankka -lehden toinen päätoimittaja Alli Peltonen pudotti pois määritelmän alkuvuodesta 1970.
Eye in the Sky (albumi)
Myynti ja painokset
The Alan Parsons Projectin edellinen albumi The Turn of a Friendly Card (1980) ja siltä julkaistut singlet olivat myyneet hyvin. Niiden tuoman näkyvyyden ja nosteen turvin myös Eye in the Sky menestyi hyvin, ja siitä muodostui The Alan Parsons Projectin myyntiluvuilla mitattuna suosituin albumi. Levy nousi listojen kärkipäähän useissa maissa; listaykkösenä se oli ainakin Saksassa ja Itävallassa. Yhdysvalloissa Eye in the Sky nousi kymmenen suosituimman joukkoon ensimmäisenä The Alan Parsons Projectin julkaisuna sitten vuoden 1977 I Robot -albumin. Singlejulkaisu ”Eye in the Sky” saavutti Yhdysvaltojen listoilla sijan 3, ja siitä muodostui yhtyeen tunnetuin kappale.
Carl Rosenkampff
Rosenkampff oli Suomen koskenperkaus- ja kanavatöiden tarkastaja vuodesta 1817 ja koskenperkausjohtokunnan päällikkö vuodesta 1827. Hän johti järvien pinnan laskemistöitä ja kulkureittien avaamisia ja kanavanrakennusta (muun muassa Längelmäveden lasku Kaivannon kanavan avulla 1820, Taipaleen ja Konnuksen kanavat 1835–1839). Hän oli suunnittelemassa Saimaan kanavaa, ja vuodesta 1844 hän oli toinen rakennustyön valvoja.
Taulutietokone
thumb|300px|Taulutietokone käytössä Taulutietokone eli tabletti on yksiosainen, usein kosketusnäytöllinen mobiililaite, jota ohjataan joko sormin tai osoitinkynällä. Taulutietokoneissa perinteinen fyysinen näppäimistö on usein korvattu virtuaalisella, tai on integroitu esimerkiksi taulutietokoneen suojukseen. Taulutietokoneita on useaa eri kokoluokkaa, mutta tavallisia kannettavia tietokoneita pienikokoisempina niihin yhdistyy myös älypuhelimen ominaisuuksia.
Näyttö
Näyttö on taulutietokoneen osa, jossa kuva näkyy. Näytön pinnalla on taulutietokoneissa aina kosketukset tunnistava elektroniikka, jonka vuoksi sitä kutsutaan kosketusnäytöksi. Näytön pinta on yleensä kiiltävää lasia, ja siinä on usein likaa ja sormenjälkiä hylkivä pinnoite.
Näyttötarkkuus kertoo kuinka monen kuvapisteen avulla näytöllä oleva kuva esitetään.
Tietoliikenneyhteydet
Käytännössä kaikissa tableteissa on mahdollisuus käyttää WLAN- ja Bluetooth-yhteyksiä. Tämän lisäksi tietoliikenne saattaa olla mahdollista myös matkapuhelinverkon kautta.
Anturit
Monissa tableteissa on kiihtyvyysanturi.
Shah Rukh Khan
Newsweek-lehti listasi vuonna 2008 Khanin maailman 50 vaikutusvaltaisimman ihmisen joukkoon.
Ortodoksinen kansankokous
Puolueella oli edustajia Kreikan parlamentissa vuosina 2007–2012 ja Euroopan parlamentissa vuosina 2004–2014. Puolue ei ole osallistunut Kreikan parlamenttivaaleihin tammikuun 2015 vaalien jälkeen. Se ei saanut paikkoja Euroopan parlamenttiin vuoden 2019 europarlamenttivaaleissa.
Shah Rukh Khan
Perhe
Khan meni naimisiin punjabitaustaisen Gauri Chibberin kanssa 25. lokakuuta 1991. Seremonia suoritettiin hindulaisen kaavan mukaan, vaikka Khan onkin muslimi. Heidän lapsensa seuraavat molempia uskontoja. Heidän poikansa Aryan syntyi vuonna 1997 ja tytär Suhana syntyi vuonna 2000. Heille syntyi poika sijaissynnyttäjän avulla vuonna 2013.
Ortodoksinen kansankokous
Vaalitulokset
Puolueen tulokset vaaleissa ovat:
HMS Cumberland (1807)
HMS Cumberland oli Britannian kuninkaallisen laivaston vuonna 1807 vesillelaskettu Repulse-luokan 74-tykkinen kolmannen luokan linjalaiva.
Shah Rukh Khan
Uusi nousu
Vuonna 2007 Khan näytteli urheiluelokuvassa Chak De! India, ja voitti roolistaan seitsemännen parhaan miespääosan palkintonsa. Siitä tuli myös kolmanneksi menestyinein elokuva Intiassa vuonna 2007. Samana vuonna Khan näytteli Farah Khanin elokuvassa Om Shanti Om. Se oli vuoden eniten tuottanut hindielokuva.
Raskas patteristo 1
Tulipatterin tulenjohtue
aputulenjohtaja
Lapamato
Kehitys
Syötyään raakaa tai huonosti kypsennettyä (peto)kalaa saattaa ihminen infektoitua siten, että hän nielee samalla madon toukkia, jotka voivat jäädä suolistoon. Tartuttuaan ohutsuolen seinämään madon toukka kehittyy vähitellen jopa metrien mittaiseksi jaokkeelliseksi madoksi. Jaokkeet ovat aluksi lyhyitä, mutta lapamadon kasvaessa ne ovat lopulta lähes senttimetrin kokoisia. Mato on täysikasvuinen noin kuukauden ikäisenä ja voi pisimmillään kasvaa jopa 20-metriseksi. Eläimen loppupään jaokkeissa sijaitsevat lisääntymiselimet, jotka tuottavat hedelmöittyneitä munia, joita ulostamalla ihminen sitten levittää eliötä edelleen makeaan vesistöön. Itse irtoavat jaokkeet sulavat yleensä suolistossa, mutta esimerkiksi ripulin yhteydessä niitä poistuu ulosteiden mukana. Ihmisessä voi olla useita lapamatoja samaan aikaan. Mato saattaa elää ihmisessä jopa 20 vuotta. Lapamatoa tavataan myös saastunutta vettä juoneissa muissa nisäkkäissä, kuten kissoissa ja koirissa, jolloin nekin voivat ulosteidensa mukana levittää lapamatoa.
Provenienssiperiaate
Historia
Provenienssiperiaatteen hahmottuminen alkoi samanaikaisesti eri puolilla Eurooppaa 1700-luvulla. Provenienssiperiaatteen syntyhetkeksi katsotaan se hetki, kun periaate vahvistettiin departementtiarkistojen järjestämisen perussäännöksi nimellä ”respect des fonds” Ranskassa 1841. Termi "respect des fonds" tulee Ranskan sisäasiainministeriön antamista ohjeista, joissa puhuttiin arkistojen kunnioittamisesta. Yleisesti periaate hyväksyttiin Euroopassa ainoaksi oikeaksi pohjaksi asiakirjojen järjestämiselle 1800-luvun lopulla.
Provenienssiperiaatteella on ollut suuri merkitys modernin arkistotieteen kehittymiselle. Vuonna 1898 ilmestyneessä ”Handleiding voor het ordenen en beschrijven van archiven” provenienssiperiaate sai teoreettisen perustelun. Teos on kolmen hollantilaisen arkistoijan S. Mullerin, J. A. Feithin ja R. Fruinin kirjoittama arkistotieteen käsikirja, joka on yksi arkistotieteen pääteoksista.
Nykytilanne
Erityisesti Pohjoismaisessa mutta myös muualla on pohdittu primaarisen ja sekundaarisen provenienssin suhdetta. Primaarinen provenienssi viittaa synty-yhteyteen ja järjestykseen, joka asiakirjoilla on alun perin ollut. Sekundaarisesta provenienssista on kysymys silloin, kun aineisto on esimerkiksi toimintatapojen muuttuessa järjestetty kokonaan tai osittain uudelleen, tai kun aineisto on siirtynyt kokonaan toiselle arkistonmuodostajalle. Yleisperiaatteena on, että sekundaarinen provenienssi säilytetään, koska se on yhtä ”oikea” kuin alkuperäinen järjestyskin. Arkiston aikaisemmat provenienssit kuvaillaan arkiston käyttöä tukevissa hakemistoissa. Tämä kuvailu on tärkeää, koska asiakirjojen ja tietojen ymmärtäminen voi suuressa määrin riippua siitä, että tiedetään, missä toiminnallisissa yhteyksissä niitä on alun perin käytetty.
Aikapommi
Menetelmä oli tavattoman vaarallinen: paloaika oli täysin arvaamaton koska vähähappisessa tilassa kipinä saattoi hyppiä jopa kierroksia yli ja panos saattoi räjähtää aivan ennen aikojaan.
Vantaankosken rautatieasema
Vantaankosken asema avattiin 2. syyskuuta 1991, kun Martinlaakson rataa jatkettiin Vantaankoskelle. Kehäradan rakentamisen yhteydessä Vantaankosken aseman kulkuyhteydet, katokset ja laiturit uudistettiin. Kehäradan vuoksi liikenne kaupunkiradan raiteilla muutettiin 27. lokakuuta 2013 oikeanpuoleisesta vasemmanpuoleiseksi.
Pyhän Nikolaoksen luostari (Meteora)
thumb|left|220px|Pyhän Nikolaoksen luostari. Pyhän Nikolaoksen luostari on perustettu 1300-luvun loppupuolella ja se on todennäköisesti saanut nimensä alkuperäisestä perustajastaan. Toisen nimensä se on saanut sijaintipaikastaan Anapafsáksen kalliosta. Luostari kunnostettiin 1500-luvulla. Tuolloin rakennettiin myös luostarin nykyinen Pyhälle Nikolaokselle omistettu pääkirkko. Sen maalaukset on tehnyt kreetalainen Theofanis Strelitzas (tai Bathas) vuonna 1527. Luostari hylättiin 1900-luvun alussa ja kunnostettiin 1960-luvulla.
Atrium
thumb|Roomalainen atriumtalo (korinttilainen atrium) thumb|Asunnon muut huoneet ryhmitettiin atriumin ympärille pienoiskuva pienoiskuva Atrium on laaja, monesti useita kerroksia korkea avoin tila, josta valo pääsee sisään. Atrium oli antiikin ajalla roomalaisen asunnon päätila. Tavallisesti atriumiin tuli valo ja vesi sen katossa olevasta aukosta (compluvium). Sadevesi kerättiin atriumin lattiassa olevaan matalaan vesialtaaseen (impluvium), josta se johdettiin vesisäiliöön tai puutarhaan.
Erik Segerstedt
Idol-menestyksensä ansiosta Segerstedt allekirjoitti levytyssopimuksen Sony BMG:n kanssa ja hänen ensimmäinen albuminsa A Different Shade julkaistiin 21. helmikuuta 2007. Albumi nousi Ruotsin albumilistalla suoraan toiselle sijalle ja pysyi siinä kaksi viikkoa. Ensimmäinen single albumilta oli Andreas Carlssonin kirjoittama I Can't Say I'm Sorry, joka nousi Ruotsin singlelistan kärkipaikalle. Samana vuonna Segerstedt perusti yhdessä Danny Saucedon ja Mattias Andréassonin kanssa E.M.D.-yhtyeen. Yhtyeen perustamisenkin jälkeen Segerstedt on julkaissut yhden soolosinglen, Saturday Night, vuonna 2009.
Niko & Tapsa
Muut projektit
Tapsa kuuluu puolestaan Nuanz -nimiseen hip hop-porukkaan. Hän julkaisi myös Hinduman -nimellä jääkiekon MM-kisoja 2012 varten kappaleen "Pikkurillaamista".
Soúda (kaupunki)
Kunnallisyksikön osat
Soúdan kunnallisyksikkö muodostuu seuraavista kylä- ja kaupunkiyhdyskunnista ja asutuksista:
F.E.A.R. 2: Project Origin
Pelaaminen
Peli säilyttää F.E.A.R.:n ydinelementit, mukaan lukien hidastuksen, kamppailun paljain käsin ja kehittyneen tekoälyn. Alkuperäisen F.E.A.R.:n tekoäly tunnettiin kyvystään käyttää ympäristöä hyväkseen, kuten esimerkiksi suojautumisesta pylväiden ja kaadettujen pöytien taakse. Project Originin tekoäly on vielä kehittyneempi ja älykkäämpi kuin alkuperäisessä pelissä sekä huomattavasti haastavampi ja aggressiivisempi. Pelissä on uusia ominaisuuksia, kuten rautatähtäimet, esineiden kaataminen suojaksi ja mahdollisuus käyttää mechejä. Pelissä ei ole mahdollista tallentaa pelejä manuaalisesti ja se sisältää yhden tallennuspaikan. Minkä tahansa kentän pelaaminen uudelleen sen läpäisyn jälkeen on kuitenkin mahdollista.
Vantaankoski
Vantaankosken alueen kehityssuunnitelmia
Vantaankosken ympäristöä ollaan kehittämässä tulevaisuudessa merkittävästi. Vuonna 2015 avattu kehärata lisäsi alueen kehityspotentiaalia. Vantaankosken ympäristön työpaikkaluku on jopa kaksinkertaistumassa tulevaisuudessa. Suunnitteluideoita alueelle on etsitty ideakilpailun avulla. Kosken ääreen aiotaan rakentaa hotellikylä ja tapahtumatiloja.
Alytusin kunnallispiiri
Alytusin kunnallispiiri on yksi Liettuan kunnallispiireistä maan eteläosassa, Alytusin läänissä. Vuonna 2008 kunnallispiirin väkiluku oli 31 073 asukasta (17,6 % läänin väkiluvusta). Kunnallispiiri perustettiin vuonna 1950 ja vuonna 1953 siitä tuli osa Alytusin lääniä. Nykyinen vaakuna otettiin käyttöön 7. elokuuta 2001.
Heinäveden pitäjäntupa
Vuonna 1973 Pitäjäntuvan käsityökeskuksen tiloihin tuli käsitöiden opetusta, ja kesän 2006 ajan siinä toimi kunnantalon remontin ajan Heinäveden matkailuneuvontapiste.
Lähellä samalla kirkonmäellä on Heinäveden kotiseutumuseo.
Merirosvoliittouma Apinatarha
Merirosvoliittouma Apinatarha (猿山連合, Saruyama Rengō) on fiktiivinen liittouma kolmen merirosvokapteenin välillä One Piece manga- ja animesarjassa. Joukon johtaja on Montblanc Cricket ja hänen tovereitaan ovat ”hylynnostajakingi” Mashira ja hänen isoveljensä ”merentutkijakingi” Shoojoo.
Mashira
Tunnetaan ”hylynnostajakinginä” joka hallitsee isoveljensä Shoojoon kanssa Jaya-saaren läheistä merta. Hän ilmestyi ensi kertaa kun suuri kaljuuna putosi taivaalta aikoen nostaa sen merenpohjasta. Työt kuitenkin keskeytyivät kun suuri merihirviö söi kaljuunan. Tämän jälkeen ”jättiläiset” pelottivat Olkihatut, merihirviön ja Mashiran miehistöineen pois. Kun he pääsivät turvaan, Mashira oli päätynyt Olkihattujen laivaan. Potkaistuaan hänet pois, Olkihatut matkasivat Jayaan ja myöhemmin Cricketin kotiin jossa he tapasivat Mashiran ja veljensä Shoojoon. Siellä heistä tuli ystäviä ja Mashira muiden kanssa päätti auttaa Olkihattuja parantelemaan Going Merryä taivassaarelle pääsemiseksi. Mashira on veljeksistä eniten apinan näköinen, ja pitääkin siitä, jos häntä sanotaan esimerkiksi apinaattiseksi.
Anna Svendsen
Anna Svendsen (s. 25. maaliskuuta 1990) on norjalainen maastohiihtäjä. Hän edustaa Tromsø Skiklubbia.
Nakajima Ki-44
Nakajima Ki-44 Shōki (liittoutuneiden raportointinimi Tojo) oli keisarillisen Japanin armeijan ilmavoimien torjuntahävittäjä toisessa maailmansodassa.
Témenos
Témenoksen kunnallisyksikkö käsittää Iraklionin kunnan kaakkoisosan Kreetan saaren keskiosissa. Se on ottanut nimensä seudulla sijaitsevasta Témenoksen linnoituksesta. Kunnallisyksikön suurin asutus on Profítis Ilíaksen kylä. Témenos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Iraklionin kuntaan yhdessä Gorgolaḯniin, Néa Alikarnassóksen ja Palianín kanssa, jolloin se muuttui uuden kunnan kunnallisyksiköksi.
Emil Elo (sosiaalidemokraatti)
Varhaiset vuodet
Työläisperheeseen Pohjois-Savossa syntynyt Elo tuli mukaan työväenliikkeen toimintaan jo ennen vuoden 1905 suurlakkoa, jonka aikana hänet valittiin suurlakon keskuskomitean jäseneksi. Lakon jälkeen Elo työskenteli Työmies-lehden ammatillisen osaston vastaavana toimittajana vuodesta 1910 lähtien. Vuonna 1911 hän sai kirjoittamansa artikkelin johdosta kuuden kuukauden vankeustuomion majesteettirikoksesta. Vuodesta 1916 lähtien Elo oli myös pilalehti Kurikan päätoimittaja aina sisällissodan syttymiseen saakka. Toimittajana hän käytti myös nimimerkkejä E. E. ja Hörökorva.
Yleislakon ja sisällissodan aika
Lokakuun 1917 eduskuntavaalien jälkeen Elo valittiin valtion elintarvikekomitean jäseneksi. Sen tehtävänä oli pohtia Suomessa vallinnutta elintarvikepulaa. Samana syksynä hän kannatti aktiivisesti työväen järjestyskaartien perustamista, tehden asiasta esitykset sekä SDP:n että Suomen Ammattijärjestön johdoille.
Neuvosto-Venäjällä ja Britanniassa
Venäjällä Elo matkusti Oskari Tokoin kanssa Arkangeliin, jossa he tutkivat mahdollisuuksia Suomesta saapuvien pakolaisten työllistämiseen ja neuvottelivat samalla amerikkalaisten kanssa vilja-avun saamisesta. Molemmat liittyivät myös brittien kokoamaan Muurmannin legioonaan, jossa Elo toimi yleisesikunnan tiedusteluosastossa kapteenin arvoisena.
Oskari Muhonen
Oskari Muhonen (s. 1997 ) on suomalainen kilpapurjehtija. Hän edustaa Espoon Pursiseuraa.
Pyhän Stefanoksen luostari
Luostari sijaitsee Meteoran alueen eteläosassa aivan Kalampákan kaupungin yläpuolella. Sen lähellä sijaitsee Pyhän Kolminaisuuden luostari. Luostari on nykyisin Meteoran helppopääsyisimpiä, sillä sinne pääsee autotieltä siltaa pitkin.
Valkoselkätasku
Elinympäristö
Valkoselkätasku elää kuivilla, matalaa ruohoa kasvavilla kallioisilla ja kivikkoisilla vuorenrinteillä, rotkoissa ja tienvarsilla.
Pasaati (kauppakeskus)
Pasaatin johtajana alusta asti toiminut Kirsi Keskitalo ilmoitti siirtyvänsä vuoden 2009 keväällä Turkuun kauppakeskus Skanssin johtajaksi. Pasaatin seuraavana johtajana toimi Ari Soikkeli runsaan vuoden ajan, kunnes hän teki tilaa loppuvuodesta 2010 Markku Kososelle.
Norrköping
Norrköping sijaitsee "Ruotsin ainoan vuonon", Bråvikenin perukoilla Motalanvirran (ruots. Motala ström) molemmilla rannoilla. Motalanvirran kosket ovat olleet energianlähde myllyille ja teollisuudelle; korkeusero Glan-järvestä Bråvikenin vuonoon on peräti 22 metriä.
Liikenne
Kaupungissa on pieni lentokenttä, josta lennetään Visbyhyn, Kööpenhaminaan, Müncheniin, Helsinkiin ja Alicanteen. Helsingin ja Norrköpingin väliä lentää Flybe Nordic. Alicanten ja Norrköpingin väliä lentää Ryanair. Syväsatamaan tulee isojakin rahtialuksia, ja niissä pääsi aiemmin matkustajana myös Helsingistä Norrköpingiin. Moottoritie E4 kulkee kaupungin ohi sen länsipuolelta ohikulkutienä. Eurooppatie E22 Kalmariin ja Malmöhön alkaa Norrköpingistä. Rautateitse pääsee Tukholmaan kahdessa tunnissa InterCity-junalla ja X2000-junalla puolessatoista tunnissa. Junamatka Malmöhön kestää noin 3 tuntia ja Kööpenhaminaan 3 h 40 min. Kaupungin sisäisessä liikenteessä voi matkata myös raitiovaunuilla.
Iida Yrjö-Koskinen
Iida Yrjö-Koskisen vanhemmat olivat tilanomistaja August Probus Petander ja Lovisa Fredrika Malmberg. Hän pääsi tyttökoulusta 1872 ja valmistui kansakoulunopettajaksi Jyväskylän seminaarista 1879. Iida Yrjö-Koskinen toimi opettajana Hämeenlinnan suomalaisessa tyttökoulussa 1879–1886 ja Tampereen talouskoulussa ja suomalaisessa yhteiskoulussa 1900–1916. Myöhemmin hän oli toimittajana Koti ja yhteiskunta ja Suomen Nainen -lehdissä vuosina 1916–1930.
NHL-kausi 1931–1932
Runkosarja
Montreal Canadiens valtasi taas kerran runkosarjan ykköspaikan. Canadiensin Howie Morenz oli yhtä tehokas kuin ennenkin ja voitti Hart Trophyn. New York Rangers sijoittui ykköseksi Amerikan divisioonassa.
Iida Yrjö-Koskinen
Iida Yrjö-Koskinen oli naimisissa vuosina 1884–1916 rehtori ja kansanedustaja Eino Sakari Yrjö-Koskisen kanssa.
Faouzi Chaouchi
MM-kilpailut 2010
Afrikan kisoissa tapahtuneen ulosajon myötä Chaouchi sai alun perin kolmen ottelun pelikiellon Algerian jalkapalloliitolta FIFA:n hallinnoimissa arvokisoissa, jonka myötä hän olisi ollut sivussa kaikista kolmesta Algerian alkulohkon ottelusta vuoden 2010 MM-kisoissa. Maaliskuussa 2010 Chaouchin rangaistusta lievennettiin ja hän on sivussa maansa kahdesta ensimmäisestä ottelusta. Sittemmin Algerian jalkapalloliitto oletti Chaouchin kärsineen rangaistuksensa, kun Algeria pelasi CHAN 2011 karsinnat, jossa pelaa vain Algerian paikallisen sarjan pelaajat. FIFA ei kuitenkaan aluksi saanut tietoa tapahtumasta, mutta myöhemmin Afrikan jalkapalloliitto ja FIFA pitivät kokouksen pelikiellon kärsimisestä, joka tulkittiin kärsityksi Chaouchin osalta. Tämän myötä hän sai aloittaa MM-kisat avausottelusta lähtien.
Casole
Casole on San Marinon pääkaupunkiin kuuluva kaupunginosa (ita. curazia). Kaupunginosan postinumero on 47890. Kaupunginosassa sijaitsee myös seismografi, joka mittaa San Marinon alueella tapahtuvia maanjäristyksiä.
Casolessa järjestettiin elokuussa 2020 kaksi uutta kylätapahtumaa.
Helsingin NMKY
Helsingin NMKY (viralliselta nimeltään Helsingin Nuorten Miesten Kristillinen Yhdistys ry) on helsinkiläinen yhdistys. Yhdistys on perustettu vuonna 1889. Sen perustajajäseniä olivat muun muassa Sakari Topelius ja Arthur Hjelt. Helsingin NMKY tunnetaan työstään nuorisotyön uranuurtajana. Helsingin NMKY on ollut käynnistämässä merkittäviä työmuotoja historiansa aikana. Näistä tunnetuimpia ovat koripallon tuonti Suomeen (Vilho Nuoreva) sekä partiotoiminnan (Verneri Louhivuori) ja kerhotoiminnan käynnistäminen Suomessa.
Pellucidar
Juoni
Monien vaiheiden jälkeen Innesistä tulee Pellucidarin keisari ja Perry alkaa rakentaa sivilisaatiota.
Yoshito Ōkubo
Yoshito Ōkubo (s. 9. kesäkuuta 1982 Kanda, Fukuokan prefektuuri, Japani) on japanilainen jalkapalloilija, joka edustaa J. Leaguen Kawasaki Frontalea. Ōkubo on pelipaikaltaan hyökkääjä, ja ennen Wolfsburgiin siirtymistä hän on edustanut kotimaansa J. Leaguen Cerezo Osakaa sekä Vissel Kobea. Maajoukkueessa hän on pelannut vuodesta 2003 lähtien, debyyttinsä hän teki toukokuussa 2003 ystävyysottelussa Etelä-Koreaa vastaan. Hän oli osa Japanin U-23 joukkuetta 2004 vuoden kesäolympialaisissa, joissa Japani putosi ensimmäisellä kierroksella. Wolfsburgin riveihin hän siirtyi tammikuussa 2009 Vissel Kobesta.
Rosabeth Moss Kanter
Kanter toimi vuosina 1989–1992 Harvard Business Reviewin päätoimittajana.
Romeo.Juliet
Romeo.Juliet on vuonna 1990 julkaistu Armondo Linus Acostan ohjaama, käsikirjoittama ja kuvaama belgialainen elokuva, joka perustuu William Shakespearen klassikkonäytelmään Romeo ja Julia. Ohjaaja Armondo Linus Acosta käyttää elokuvassaan Venetsian, New Yorkin ja Gentin villikissoja näyttelijöinä, joiden ääninä toimivat muun muassa John Hurt, Vanessa Redgrave, Ben Kingsley ja Maggie Smith. Romeo.Julietin musiikkina on Sergei Prokofjevin Romeo and Juliet Ballet, jonka esittää Lontoon sinfoniaorkesteri.
Muurinsärkijä
thumb|250px|Muurinsärkijä työssään. Muurinsärkijä eli muurinmurtaja on asejärjestelmä, jota ennen tykkien yleistymistä käytettiin laajasti piiritettävien linnojen ja linnoitusten muurien ja porttien murtamiseen.
Adelen rengas
Määritelmät
Kokonaislukujen proäärellinen täydellistymä on käänteinen raja-arvo renkaista : Kiinalaisen jäännöslauseen mukaan se on isomorfinen kaikkien p-adisten lukujen renkaiden tulon kanssa.
Rationaaliadeleiden rengas AQ on tensoritulo (topologisoitu siten, että AZ on avoin alirengas). Yleisemmin adeleiden rengas AK, missä K on mielivaltainen algebrallinen lukukunta, on tensoritulo (topologia annettu ottamalla tulo AQ:sta deg(K) kertaa).
Indianapolis Motor Speedway
NASCAR- ja Indy-autot käyttävät radan ovaalia. Moottorirata on osin rakennettu ovaalin sisälle, josta formuloiden käytössä on toinen ovaalimutka ja pääsuora.
Iin Urheilijat
Iin Urheilijat eli IiU on vuonna 1945 perustettu iiläinen urheiluseura. Seuran lajeihin kuuluvat pesäpallo, hiihto ja sulkapallo.
Maakuntasarjan lohkonsa joukkue on voittanut useita kertoja 1950, 1961, 1983, 1991, 1993, 1996, 2008.
Luis Suárez
Ajax
thumb|Suárez (keskellä alhaalla) Ajaxin kapteenina. Kaudella 2009–2010 Ajaxin valmentajaksi tuli Martin Jol, joka nimitti Suárezin kapteeniksi. Suárez ja hänen uusi kärkiparinsa Marko Pantelić pelasivat hyvin yhteen. Suárez voitti liigan maalipörssin 35 maalillaan, ja kaikki kilpailut mukaan lukien hän viimeisteli 48 ottelussa 49 maalia, joilla hän oli kauden eniten maaleja tehnyt pelaaja Euroopassa. Hän myös syötti sarjassa eniten maaleja. Ajax jäi Suárezin maaleista huolimatta sarjassa toiseksi, mutta voitti Alankomaiden cupin. Hän oli cupin paras maalintekijä kahdeksalla maalillaan. Yhdessä cupin ottelussa Suárez teki peräti kuusi maalia amatööriseura WHC Wezepiä vastaan. Kauden päätteeksi hänet valittiin Alankomaiden vuoden jalkapalloilijaksi.
Maajoukkueura
Suárez valittiin vuoden 2011 Copa Américaan, jossa hän tuli valituksi turnauksen parhaimmaksi pelaajaksi tehtyään neljä maalia. Hän teki kaksi maalia välierässä Perua vastaan ja voitokkaassa finaalissa Paraguayta vastaan yhden maalin.
Tauno Olkkonen
Olkkonen diplomi-insinööriksi 1950, tekniikan lisensiaatiksi 1968 Teknillisestä korkeakoulusta ja väitteli tohtoriksi 1973 Lappeenrannan teknillisestä korkeakoulusta. Hän työskenteli Kone oy:n tehdasinsinöörinä 1950–1952, Rastorin konsulttina ja tutkimusjohtajana 1952–1965, tutkimusjohtajana 1966–1967, ja Suomen Kaapelitehdas oy:n tutkimusinsinööri hän oli 1965–1966.
The Omen (vuoden 2006 elokuva)
Arvioita
Ilta-Sanomien Timo Kuismin totesi (2010), että ”tarjolla on tuttua uskonnollissävytteistä kauhuhuttua, joka tyylikkäästä toteutuksesta huolimatta häviää alkuperäisversiolle”.
TM-Kaluste
Historia
Yritys perustettiin Turussa vuonna 1957, ja se toimi Kaarinassa kolmekymmentä vuotta, kunnes vuonna 2000 siirtyi uusiin tiloihin Luolalan teollisuusalueelle Naantaliin.
Lamivudiini
Lamivudiini on viruslääke, jonka toiminta perustuu viruksen käänteiskopioijaentsyymin toiminnan inhibitioon. Lamivudiinia käytetään osana yhdistelmäterapiaa HIV:n hoitoon ja kroonisen hepatiitti B:n hoitoon mono- tai yhdistelmäterapiana.
Z22 Anton Schmitt
Z22 Anton Schmitt oli Saksan laivaston tyypin 1936 hävittäjä toisessa maailmansodassa.
1000-luku
1000-luku oli vuosisata, johon kuuluivat vuodet 1000–1099.
Busto Arsizio
Busto Arsizio on kaupunki Pohjois-Italiassa Varesen maakunnassa Lombardian alueella. Se on maakunnan väekkäin kunta.
Maurice Mésségue
Mességuésta tuli aikoinaan kuuluisa, koska hän kertoi hoitaneensa useita tunnettuja henkilöitä jalkakylvyillään. Heidän joukossaan oli mm. Winston Churchill, Saksan liittokansleri Konrad Adenauer, Egyptin kuningas Faruk, Paavi Johannes XXIII, Jean Cocteau, Ranskan pääministeri Édouard Herriot ja Robert Schuman.
HBC (yritys)
Tuotteita markkinoidaan Salmon Products- ja Salmon Hygiene Technology- sekä uusimmin HBC-logojen suojin, Suomessa HBC-harjat ja -tuotteet tai Salmon-harjat ja -tuotteet. Tuotteet valmistetaan noudattamaan hygienia-olosuhteiltaan vaativien alojen vaatimuksia; näitä ovat esimerkiksi elintarviketeollisuus, ateriapalvelut, ravintola-ala, meijerit, lääketeollisuus ja sairaalat. Salmon Hygiene Technology:in värikoodatut siivousvälineet läpäisevät FEIBP PHB Hygienia vaatimukset ja ne valmistetaan FDA-hyväksyttyjä materiaaleja käyttäen. Värikoodatut siivousvälineet ovat HACCP yhteensopivia. Tuotteet ovat standardi ISO:9001:2008-sertifioituja.
Karjalan kieli
Karjalan kieli Venäjällä
Karjalan tasavallassa karjalan kieltä suojelemaan on vuonna 2004 säädetty erillinen laki, mutta karjalalla ei ole virallisen kielen asemaa. Karjalaksi ilmestyy sanomalehti Oma Mua, jossa nykyään julkaistaan kirjoituksia sekä aunuksen- että vienankarjalaksi, sekä satunnaisia artikkeleita muissakin lehdissä. Karjalan tasavallassa myös lähetetään säännöllisesti jonkin verran karjalankielistä radio- ja toisinaan televisio-ohjelmaa. Karjalaa opetetaan joissakin Karjalan tasavallan ja Tverin karjalaisalueen kouluissa oppiaineena, mutta koulujen opetuskielenä sitä ei käytetä, eivätkä karjalan oppitunnit sielläkään, missä niitä on tarjolla, näytä kunnolla tukevan elävää kaksikielisyyttä tai karjalan kielen käyttöä koulun ulkopuolella.
Soutu kesäolympialaisissa 2020 – miesten kahdeksikko
Karsinnat
Olympialaisiin pääsee 7 venettä. MM-kilpailuissa 2019 jaettiin viisi maapaikkaa. Kaksi paikkaa jaetaan erillisessä karsintaregatassa.
Krista Niiranen
Skandinavia Cupissa Niiranen on ollut parhaimmillaan 18:s Otepäässä perinteisen hiihtotavan sprintissä 22. helmikuuta 2014.
Jollet rakasta
Muusikot
Bändisovitusten tekijät ovat Isotalo, Karjalainen, Koivu ja Krogerus sekä kappaleiden #4, #5, #8 ja #10 osalta lisäksi myös Kämäräinen.
600-luku
600-luku oli vuosisata, johon kuuluivat vuodet 600–699.
Shannon Moore
thumb|Shannon Moore Shannon Moore (s. 27. heinäkuuta 1979) on yhdysvaltalainen show-painija, joka sai oppinsa Hardyn veljesten OMEGA-painikoulussa. Shannon on Matt ja Jeff Hardyn lapsuuden ystävä. Hän teki paluun TNA:han, jossa hän painii Jeff Hardyn kanssa.
Puistokoulu
Liisanpuiston koulu siirtyi väistötiloihin syksyllä 2017 rakennuksessa todettujen sisäilmaongelmien vuoksi, ja samaan aikaan loppui samassa yhteydessä olleen terveysaseman toiminta. Rakennukset purettiin syksyn 2019 aikana, ja tontille rakennettavat uudet koulutilat on tarkoitus saada käyttöön vuoden 2023 alussa. Tuleva koulu muodostaa yhdessä Sammon koulun kanssa Sammon kampuksen. Purettu koulutalo oli rakennettu vuonna 1976 ja sitä oli laajennettu kahdesti vuosina 1983 ja 1997.
Missing
Missing tai The Missing voi tarkoittaa ainakin seuraavia asioita:
Harry Potter ja kuoleman varjelukset, osa 1
Kehitys
Rowling nimettiin elokuvan tuottajaksi David Heymanin ja David Barronin rinnalle. Heyman totesi, että Kuoleman varjelukset tulee seuraamaan enemmän kirjan juonta kuin aikaisemmat elokuvat, sillä osat ovat hyvin pitkiä. Daniel Radcliffe sanoi varsinkin elokuvan ensimmäisen osan olevan road movie, sillä trio ei ole enää vain paikoillaan Tylypahkassa. Yates ja Heyman ovat kertoneet, että joillakin seitsemännen kirjan tapahtumista oli vaikutusta siihen, miten Harry Potter ja puoliverinen prinssi kirjoitettiin.
Roolijako
Bill Nighy ei saanut toivomaansa Rufus Rymistyirin roolia Harry Potter ja puoliverinen prinssi -elokuvaan, koska hahmo ei esiinny elokuvassa. Hän sai roolin kuitenkin Kuoleman varjelusten ensimmäiseen osaan. Ensiesiintymisensä vasta Kuoleman varjelusten ensimmäisessä osassa tekevän Bill Weasleyn rooliin valittiin Domhnall Gleeson, joka on Alastor Vauhkomieltä näyttelevän Brendan Gleesonin poika. Ensimmäisessä elokuvassa Lujahaka-maahisen vartaloa esitti Verne Troyer, joka on yksi harvoista yhdysvaltalaisista näyttelijöistä Harry Potter -elokuvissa, ja ääninäyttelijänä toimi Warwick Davis. Kuoleman varjeluksissa Lujahakaa esittää Warwick Davis, joka esittää myös professori Lipetitiä. Vincent Crabbe ei esiinny elokuvan kummassakaan osassa, koska hahmon näyttelijä Jamie Waylett pidätettiin huumausainerikoksen vuoksi. Kyseinen hahmo korvataan Crabben kaverilla Blaise Zabinilla, jota näyttelee Louis Cordice.
Helsingin Jäätelötehdas
Helsingin jäätelötehtaan perustivat Helsingin Keskuskadulle italialaisen Magi-suvun kuusi veljestä vuonna 1922. Helsingin Jäätelötehtaan jäätelö valittiin Suomen parhaaksi jäätelöksi MTV:n Suomen Paras -ohjelmassa vuonna 1994. Lisäksi se on menestynyt erinomaisesti myös lukuisissa muissa jäätelövertailuissa; myös kansainvälisissä.
SDK
SDK on kokoelma ohjelmistokehityksen työkaluja yhdessä asennettavassa paketissa. Työkalut helpottavat sovellusohjelmien kehitystä sisältämällä kääntäjän, debuggerin ja mahdollisesti ohjelmistokehyksen. SDK-paketit ovat tyypillisesti laitteisto- ja käyttöjärjestelmäkohtaisia.
Milnasipraani
Milnasipraani (Suomessa: Ixel) on ei-trisyklinen masennuslääke. Lääke vaikuttaa noradrenaliinin ja serotoniinin aineenvaihduntaan aivoissa, josta syystä sitä on kutsuttu kaksikanavaiseksi. Lääke on kielletty alle 18-vuotiailta, eikä sitä suositella alle 25-vuotiaille. Lääkkeellä voidaan hoitaa myös fibromyalgiaa.
Petri Sakari
Ura
Ooppera- ja balettiesityksiä Sakari on johtanut muun muassa Suomen Kansallisoopperassa, Tukholman kuninkaallisessa oopperassa sekä Göteborgin ja Islannin oopperassa. Hän on levyttänyt kaikki Leevi Madetojan ja Jean Sibeliuksen sinfoniat sekä Hugo Alfvénin, Franz Berwaldin, Edvard Griegin, Uuno Klamin ja Jón Leifsin musiikkia.
Hietasimpukka
Hietasimpukka (Mya arenaria) on noin 5 cm:n mittainen, pohjaan kaivautuneena elävä suolaisen veden simpukkalaji. Väriltään se on likaisenvaalea ja muodoltaan pitkänomaisen soikea. Se kaivautuu pohjamutaan jopa 20 cm:n syvyyteen ja työntää sieltä hengitys- ja ravintoputkensa pohjan pintaan. Hietasimpukka on yksi viidestä Suomen vesillä Itämeressä tavattavasta mereisestä simpukkalajista.
Erich Segal
Ura ja elämä
Aluksi Segal opetti Harvardissa, josta hän siirtyi myöhemmin Yaleen. Jo Harvardin aikoinaan hän oli tavannut säveltäjä Joe Raposon, jonka kanssa hän työskenteli revyiden parissa. Musiikkikomedia Sing, Muse! esitettiin Broadwaylla 1961–1962. Sen johdosta Richard Rodgers pyysi Segalin mukaan toiseen musikaaliprojektiin, joka ei kuitenkaan yltänyt näyttämölle. Hän jatkoi sanoitusten kirjoittamista, muun muassa näyttämötuotantoon Odyssey, jonka pääosassa Washingtonissa oli Yul Brynner. Segal oli mukana yhtenä käsikirjoittajista Beatlesin Keltainen sukellusvene -animaatiossa, joka teki hänestä Yalessa jo pienimuotoisen kuuluisuuden ennen Love Story -bestselleriä.
Väinö Kolkka
Väinö Kolkka (s. 22. tammikuuta 1948 Tampere) on suomalainen entinen jääkiekkoilija, joka edusti urallaan Tampereen Ilvestä ja Helsingin IFK:ta. Hän teki SM-sarjassa ja SM-liigassa yhteensä 304 ottelussa tehot 108+75=183. Jäähyminuutteja Kolkalla kertyi 96. Hän teki urallaan enemmän maaleja kuin syötti niitä.
Mikael Holme
Mikael Holme (s. 28. heinäkuuta 1979 Helsinki) on suomalainen koripalloilija, joka edustaa nykyisin Porvoon Tarmoa. Holme on pelipaikaltaan takamies ja hän on 191 cm pitkä. Holme on Helsingin NMKY:n kasvatti.
Erik Heiberg
Heiberg kuului Norjan olympiahopeaa 6mR-luokassa saavuttaneeseen joukkueeseen Helsingissä 1952.
Levon Aronian
Shakkiura
Tammikuussa 2007 Aronian jakoi ensimmäisen sijan Corus-turnauksessa Wijk aan Zeessa Topalovin ja Radzhabovin kanssa. Samana vuonna hän voitti maailmanmestari Vladimir Kramnikin 4–2 pikashakkiottelussa.